section_heading: Povijest
paragraph_text: Dvorac je sagrađen na prijelazu iz 18. u 19. stoljeće, a posjed se prostire na površini od oko 5 ha te se prvi puta spominje u 16. stoljeću. Gradnju današnjega dvorca započela je obitelj Sermage,<ref>Hrvatska enciklopedija: Sermage od koje je dvorac 1851. godine kupila obitelj Ritter.<ref>Obitelj Ritter Ritteri su uredili perivoj, podigli nekoliko gospodarskih zgrada i vodili gospodarstvo. Posjed je obuhvaćao gospodarske zgrade, staje, žitnicu, kukuružarnik, ribnjak, voćnjak, oranžeriju, vrt. Posljednji vlasnici posjeda bili su Draga Ritter (rođena pl. Cvetković) i njena djeca Greta i Nikola.<ref> Ubijeni su za vrijeme Drugoga svjetskoga rata, a dvorac je s cjelokupnim inventarom ostao neoštećen. Od 1960-ih godina dvorac je pod upravom Poljoprivredne zadruge Poznanovec. Na posljetku je inventar otuđen i uništen, a dvorac pretvoren u farmu pilića. U unutrašnjosti se isticao klasicistički zidni oslik, visoke kaljeve peći ukrašene urnama, slike, namještaj, knjige, tepisi, posuđe.